Scoot Henderson

Sterlingas Frimanas „Skūtas“ Hendersonas (, g. ) – JAV krepšininkas, žaidžiantis NBA lygoje besivaržančioje Portlando „Trail Blazers“ komandoje. Būdamas 17 metų, baigęs vidurinę mokyklą Hendersonas pasirašė sutartį su NBA G lygos „Ignite“ ir tapo jauniausiu žaidėju G lygos istorijoje.

Profesionali karjera

NBA G lygos „Ignite“ (2021–2023 m.) 
2021 m. gegužės 21 d. S. Hendersonas pasirašė dvejų metų 1 mln. dolerių vertės sutartį su NBA G lygos „Ignite“ – praėjusiais metais pradėjusia veikti NBA G lygos vystymo komanda. Sezono pradžioje jis buvo iškritęs iš rikiuotės dėl šonkaulio traumos. 2021 m. lapkričio 17 d. Hendersonas debiutavo pelnydamas 8 taškus ir atkovodamas 6 kamuolius pergalėje 115:103 prieš „South Bay Lakers“. Būdamas 17 metų jis tapo jauniausiu žaidėju G lygos istorijoje. Lapkričio 26 d. antrosiose rungtynėse Hendersonas pelnė 31 tašką, atkovojo 6 kamuolius ir atliko 5 rezultatyvius perdavimus 112:110 pralaimėtose rungtynėse Santa Kruzo „Warriors“ komandai. 2022 m. vasarį jis buvo vienas iš keturių „Ignite“ žaidėjų, dalyvavusių „Kylančių žvaigždžių iššūkyje“ NBA Visų žvaigždžių savaitgalio metu.

2022 m. spalį Hendersonas atstovavo „Ignite“ komandai dvejose parodomosiose rungtynėse su numatomu pirmuoju šaukimu Victor Wembanyama ir „Metropolitans 92“. Pirmosiose rungtynėse spalio 4 d. jis pelnė 28 taškus, atliko devynis rezultatyvius perdavimus ir atkovojo penkis kamuolius (pergalė 122:115). Spalio 6 d. jis pasitraukė iš antrųjų rungtynių po to, kai pirmajame ketvirtyje patyrė dešiniojo kelio sumušimą, o jo komanda pralaimėjo 112:106. Lapkričio 12 d. Hendersonas pelnė 18 taškų, atliko 16 rezultatyvių perdavimų ir atkovojo 6 kamuolius pergalėje 125:115 prieš Santa Kruzo „Warriors“. Po keturių dienų jis pelnė 27 taškus, atkovojo 5 kamuolius, atliko 5 rezultatyvius perdavimus bei perėmė 4 kamuolius pergalėje 110:95 prieš Oklahoma Sičio „Blue“. Lapkričio 18 d. žaidėjas patyrė nosies lūžį bei smegenų sukrėtimą ir praleido 11 rungtynių, o grįžo tik gruodžio 27 d. 2023 m. sausio 10 d. pelnė 27 taškus per pergalę 123:122 prieš „Capitanes de Ciudad de México“. Kovo 14 d. buvo paskelbta, kad Hendersonas nežais paskutinėse penkeriose sezono rungtynėse. Per 25 pasirodymus jis vidutiniškai pelnė 17,6 taško, atliko 6,4 rezultatyvaus perdavimo, atkovojo 5,1 ir perėmė 1,2 kamuolio.

Portlando „Trail Blazers“ (2023–dabar) 
2023 m. NBA naujokų biržoje jį trečiuoju šaukimu pasirinko Portlando „Trail Blazers“.

Spalio 25 d. Hendersonas debiutavo reguliariajame sezone ir per pralaimėjimą 123:111 Los Andželo „Clippers“ komandai pelnė 11 taškų ir atliko 4 rezultatyvius perdavimus.

Statistika

NBA G lyga

Už aikštelės ribų 
2022 m. birželio 15 d. S. Hendersonas pasirašė daugiametę sutartį su „Puma“.

Išnašos

Nuorodos 
 Scoot Henderson profilis „Basketball Reference“ 

JAV krepšininkai